Det nemmeste for mig - ifht. at skulle understøtte denne bedømmelse - er, at kopiere dén mail jeg - i samme øjeblik - har sendt Teleankenævnet, efter den mest utilfredsstillende oplevelse jeg nogensinde har haft, som værende kunde hos en virksomhed:

Indtil for nyligt (tirsdag d. 27/6-17), har jeg haft internet hos Fullrate, hvilket der aldrig har været problemer med. De havde dog desværre ikke mulighed for at levere mig hurtigere internet, hvorfor jeg skiftede til yousee. 

Tirsdag d. 27/6-17 får jeg hjælp fra yousees tekniske afdeling til at montere min nye router, og det lykkedes efter en fin guide. Igennem dagen lægger jeg hurtigt mærke til, at internettet er ualmindeligt ustabilt, og flere gange falder ud (ca. hver 20. min.). Jeg ringer derfor ind til yousee igen, forklarer situationen, og hende jeg snakker med, fortæller mig, at hun ved at ændre på nogle kanaler, kan løse problemet.
Onsdag d. 28/6-17 virker internettet stadig ikke som det skal, men jeg vælger at se dagen an, og håbe på, det ordner sig af sig selv.
Da jeg om morgenen torsdag d. 29/6-17 stadig ikke har stabilt internet ringer jeg ind til yousees tekniske afdeling og forklarer hele situationen. Jeg snakker med en ung mand, som fortæller mig at det er bedst, at bestille tid til en teknikker til om fredagen, hvilket jeg så gør.
Senere på dagen (stadig torsdag d. 29/6) virker det dog til, at internettet virker som det skal, så jeg ringer ind igen for at høre, hvad de synes jeg skal gøre. (jeg er NETOP ikke interesseret i at få et gebyr for teknikerbesøget hvis det viser sig, at tingene er som de skal være). Jeg snakker med en helt anden person, som fortæller mig at tingene ser helt fine ud, og der ikke er grund til at bestille en teknikker, hvorfor han annullerer min ellers aftalte tid om fredagen. Han giver mig dog sin mail, og beder mig skrive i tilfælde af internettet ryger igen, for så vil han genbestille teknikkeren til om fredagen. 
Kort tid efter vi har lagt på falder internettet igen ud - denne gang så slemt, at jeg end ikke kan få routeren til at få forbindelse. Jeg skriver derfor til den mail jeg fik af teknikermedarbejderen kort tid forinden, så jeg kan få genbestilt teknikkeren, men jeg får desværre intet svar.
Fredag morgen d. 30/6-17 ringer jeg derfor ind, forklarer situationen endnu en gang, og spørger om det er muligt at få en teknikker ud samme dag, hvilket jeg får at vide, det ikke er, med mindre jeg vil betale et ekspressgebyr på 1000 kr. Jeg må derfor nøjes med at få en teknikker ud mandag, hvilket jeg jo så må tage til takke med.
Fredag aften er min kæreste tilfældigvis hjemme hos en kammerat, som fortæller at han har haft et problem af samme kalibær - også hos Yousee -, hvilket til sidst resulterer i, at han køber sin egen router, og får det til at virke på dén måde. Vi låner derfor en router med hjem fra ham, sætter den til, og det virker søreme. (dog kun på det langsomme net, og ikke det hurtige, men stadig langt bedre end det hidtil har virket). Jeg tænker derfor - efter at have afprøvet dette - at jeg mandag morgen lige vil ringe ind og informere omkring situationen, således at teknikeren - som jeg jo har bestilt til fredagen forinden - har en idé om hvad der muligvis kan være galt. Jeg ringer derfor ind tidligt mandag morgen, og får at vide at der slet ingen tekniker er bestilt. Det skal hertil lige nævnes, at jeg har taget fri fra arbejde, så teknikeren kunne komme mellem det givne tidspunkt 08-16. Jeg får så at vide at der ikke er mulighed for at bestille tekniker til samme dag - med mindre jeg vil betale ekspress på 1000 kr. - hvilket jeg naturligvis ikke er interesseret i, eftersom det ikke er hos mig fejlen ligger. Jeg må indrømme, at jeg bliver en smule irriteret, men aftaler så en ny teknikertid til om tirsdagen d. 4/7. Om tirsdagen er det så min kærestes tur til at holde fri fra arbejde, da teknikeren skal komme mellem 08-16. problemet er bare, at der denne gang heller ingen tekniker kommer. Min kæreste ringer ind til yousee kl. 16.30, og får at vide, at teknikerne er gået hjem, og der desværre ikke er noget at gøre. og de ikke ved hvorfor teknikkeren endnu engang ikke er blevet bestilt. vi får besked på at vi skal tage ned til den nærmeste Yousee-butik, og hente en ny router gratis, og sætte den til, men at han - for at sikre sig at alt er som det skal være - bestiller en tekniker til om onsdagen d. 5/7-17. Da vi kommer hjem og sætter den nye router til, må vi hurtigt konstatere at internettet STADIG ikke virker, men priser mig lykkelig over, at der ér bestilt en teknikker til om onsdagen, så vi kan få problemet løst.

Efter alt hvad jeg på nuværende tidspunkt har været igennem, vælger jeg, at ringe ind til yousee onsdag morgen kl. 08 for at bekræfte min aftale teknikertid, så jeg ikke ender med - 3. dag i træk - at vente fra kl. 08-16 forgæves. Da jeg ringer får jeg så at vide, at der IGEN ingen tekniker er bestilt. Jeg får dog - efter lang tids snak - bestilt en tekniker til samme dag, og får at vide at han vil komme mellem 12-16. (Det skal lige hertil nævnes, at medarbejderen jeg snakker med lover mig første måned gratis, efter alt det vi har været igennem på nuværende tidspunkt). 
Da klokken er 16, ringer yousee og fortæller, at teknikeren er forsinket og derfor først kommer omkring 18.00. Teknikeren kommer, installerer en ny router (ikke den samme, men en ældre variant), og det hele ser ud til at virke fint. Men da kl. er 21 virker internettet endnu engang ikke, og det er ikke muligt for mig, hverken at få den nye til at virke, ej heller den anden - fra min kærestes kammerat -, som ellers fint havde virket tidligere.
Jeg ringer ind morgenen efter d. torsdag d. 6/7-17, og fortæller - endnu engang - hele historien, og får bestilt tid til en tekniker om fredagen d. 7/7-17. Teknikeren kommer heldigvis som aftalt, får mirakuløst ordnet problemet, hvilket jo er fuldstændig fantastisk. 
Han fortæller mig dog, at han bliver nødt til at installere routeren på en anden måde (spørg mig ikke hvordan, jeg er ikke teknikker), hvilket resulterer i, at vi skal have vores router stående ude i gangen og ikke i stuen som vi ellers plejer, for ellers vil det forstyrre tv-signalet. Det er en smule omstændigt at have den stående i gangen, eftersom jeg så skal have et internetkabel løbende gennem lejligheden fra vores stationære computer, men jeg er selvfølgelig ikke interesseret i at miste mine kanaler, så det indvilger jeg naturligvis i. 
Men efter teknikeren er gået, tænder jeg for fjernsynet, og nu viser det sig, at jeg mangler flere af mine kanaler, deriblandt Dr1, Dr2, DrK i stuen og på 1. etagen og i soveværelset har jeg absolut ingen kanaler overhovedet.
Jeg ringer derfor ind til jer IGEN mandag d. 10/7, forklarer situationen, og jeg får så bestilt endnu en teknikker til tirsdag. d. 11/7. Teknikkeren kommer, får ordnet tv'et og går igen. 
Vi har ALDRIG nogensinde haft problemer med vores tv! Og faktum er, at det har fungeret upåklageligt i alle de år vi har haft tv hos yousee, indtil vi får besøg af deres teknikker - som tilmed advarer mig mod problemer med tv'et, hvis han ikke får installeret routeren korrekt, hvorfor jeg KUN kan konkludere at mit manglende tv-signal, skyldes forrige teknikkerbesøg. 
Vi har i altså i alt 3 velfungerende fjernsyn i lejligheden fordelt på 2. forskellige etager - som altid har virket 100% upåklageligt - som pludselig i af det blå på helt samme tid ikke fungerer optimalt. Disse 3 tv har hver deres tv-kabel, så at alle 3 tv-kabler pludselig er defekte af egen skyld, hvilket enten forårsager ingen kanaler (i soveværelset), eller kun et antal ikke-fungerende kanaler (stue og 1. etage) kan simpelthen ikke være hverken tilfældigt eller forårsaget af os selv, når vi 5 min. forinden har haft besøg af en teknikker, som ikke blot installerer os en router, men også advarer mig mod tabt tv-signal, hvis routeren ikke installeres korrekt. 


Så. Lad mig lige opsummere hvad jeg på det her tidspunkt har været igennem, som værende ny kunde hos yousee i omkring 2 uger:
Jeg er 3 gange blevet lovet en teknikker ud som ikke er kommet, hvilket har resulteret 3 nødvendige fridage fra vores studiearbejde, hvilket betyder 3 dage UDEN løn til ingen verdens nytte. Vi har brugt 30 min. på at sidde i telefonisk kø, og derefter brugt yderligere 30 min. mere på - hver gang - at skulle forklare deres medarbejdere situationen; mere end 14 gange. alt i alt ca. 14 timer i løbet af blot 2 uger. 
Jeg har udover de 3 teknikkertider, hvor jeg er blevet brændt af, haft yderligere besøg af 2 teknikkere som ikke har lavet deres arbejde til fulde, hvorfor jeg alt i alt ender med 3 teknikkerbesøg. 
Det vil altså sige at jeg i alt ender med 5 dage fra 08-16 (den ene dag helt til 18.00 fordi teknikkeren kom for sent) taget ud af min arbejdskaldener på bare 2 uger, for at få tingene til at fungere. Alene denne del af sagen, er fuldstændig vanvittigt! 
Da jeg så kommer hjem fra ferie d. 29/7 finder følgende i min postkasse:
En regning for sidste teknikkerbesøg på omkring 900 kr., som jeg på ingen mulig måde har i sinde at betale, da det må intet tidspunkt, kan være min fejl, at deres teknikker har pillet ved noget, som åbenbart går ind og forstyrrer mit tv-signal på alle 3 tv. 
Og en regning for mit internetabonnement på omkring 900 kr. - hvor jeg kan se at jeg IKKE har fået 1. måned gratis, som tidligere lovet. 

Jeg ringer derfor ind IGEN i dag d. 31/7, og forklarer situationen. Her får jeg så at vide, at det ikke er noteret at jeg skal have 1. måned gratis, hvilket jeg bruger omkring 1 time på at få opklaret, og jeg til sidst naturligvis ender med at få. 
Og får i samme moment også at vide, at gebyret for teknikkerbesøget ikke kan ændres, da vores manglende tv-signal skyldes defekte tv-kabler, hvilket er fuldstændig vanvittigt og decideret løgn.